Eksterne kommentarer: Dette er en debattartikkel. Analyse og standpunkt er skribentens egen.

Hei, denne artikkelen er over ett år gammel og kan inneholde utdatert informasjon

Her om dagen traff jeg en venn av meg som snart skal arrangere bursdag for 7-åringen. Og hun var mildt sagt stresset. Hvorfor? Fordi så godt som alle gjestene hennes har sendt krav til hva som kan serveres på bursdagen… KRAV!

Altså, vi snakker ikke vanskelige allergier her. Men: økologisk, vegansk, glutenfritt, sukkerfritt, e-stoffer (skyt meg!) og egg fra spesielle frittgående høns som ikke finnes i vanlige butikker (skyt meg igjen!)

Altså, hva skjer med folk? Man kan for søren ikke stille krav når barnet er gjest i barnebursdag. Da får man lage matpakke barnet kan ta med.

Hva skal man liksom servere barna? En sorbet av granbar? «Gratulerer med dagen, da, Lisa, her har du en PK-kake du aldri kommer til å glemme!»

Unnskyld meg, men jeg skjønner ingenting av dette. Jeg ville aldri stilt særkrav til godsakene hvis sønnen min skulle i bursdag. Allergier er nå én ting. Men e-stoffer?

«Ingen kake til deg, Nils, for hønene som har bidratt til denne kaka kan ikke være superlykkelige».

Vi mammaer må forholde oss til å så mange krav hele tiden. Det siste vi trenger er å gi hverandre dårlig samvittighet.

Innlegget er opprinnelig publisert på svensk på Leones blogg.